کد خبر: ۱۲۸۵۴۷۳

تاریخ: ۱۸ شهريور ۱۳۹۲ - ۱۶:۴۱

ท่านผู้นำการปฏิวัติอิสลามออกสาส์นแสดงความเสียใจ

ท่านผู้นำการปฏิวัติอิสลามกล่าวชื่นชมในความยำเกรงและความบริสุทธิ์ใจของอาลิม ผู้เป็นนักต่อสู้ ท่าน อยาตุลลอฮ์ ฏอฮีรีย์ โครัม ออบอดีย์

ตามรายงานสำนักข่ากุรอานอิหร่านนานาชาติ(อิคนอ) โดยรายงานจากแหล่งข่าวสำนักท่านผู้นำสูงสุด ภาคภาษาไทย ว่า ท่านอยาตุลลอฮ์ คาเมเนอี ออกสาส์นแสดงความเสียใจเนื่องจากการเสียชีวิตของ อยาตุลลอฮ์ ฮัจญี ซัยยิด ฮะซัน ฏอฮีรีย์ โครัม ออบอดีย์ พร้อมกับกล่าวชื่นชมในบทบาทของอาลิมผู้ทรงเกียรติท่านนี้ในขบวนการปฏิวัติและขบวนการต่อสู้ของท่านอิมามโคมัยนี(รฎ) อีกทั้งการปรากฏตัวอย่างมีประสิทธิภาพที่ส่งผลกระทบ และความซื่อสัตย์ของท่านหลังจากการปฏิวัติอิสลามได้ประสบความสำเร็จ พร้อมกับกล่าวย้ำว่า ความยำเกรงและความบริสุทธิ์ใจของท่าน ที่ควบคู่ด้วยความชาญฉลาดและความสงบมั่น นั้น คือหนึ่งในคุณลักษณะที่โดดเด่นของอุลามาอ์ ผู้เป็นนักต่อสู้และ มุญาฮิดท่านนี้

เนื้อหาของสาส์นดังกล่าวมีดังนี้

بسم الله الرحمن الرحيم

( ด้วยพระนามของอัลลอฮ์ ผู้ทรงเมตตาปราณียิ่งเสมอ)

หลังจากได้ทราบข่าวการเสียชีวิตของอาลิมนักต่อสู้ ท่านอยาตุลลอฮ์ ฮัจญี ซัยยิด ฮะซัน ฏอฮีรีย์ โครัม ออบอดีย์ (ขอให้อัลลอฮ์ทรงเมตตาท่าน ) หลังจากที่ต้องทนทุกข์ทรมานจากอาการป่วยไข้เป็นเวลานานนับปี รู้สึกมีความเสียใจและเศร้าโศกอย่างยิ่ง ซึ่งอาลิมผู้ทรงเกียรติท่านนี้อยู่ในระดับแนวหน้าของขบวนต่อสู้และการปฏิวัติของท่านอิมามโคมัยนี(รฎ)อยู่เสมอมา และหลังจากการปฏิวัติอิสลามประสบความสำเร็จก็ยังคงมีบทบาทที่โดดเด่นและสร้างผลงานเสมอมาอีกด้วย และยังสามารถแสดงบทบาทและอิทธิพลของความซื่อสัตย์ได้อย่างดีเยี่ยมในเวทีต่างๆ ด้านความคิด การเมือง และการต่อสู้ และความยำเกรงและความบริสุทธิ์ใจของท่าน ที่ควบคู่ด้วยความชาญฉลาดและความสงบมั่นนั้น คือหนึ่งในคุณลักษณะที่โดดเด่นของอุลามาอ์ ผู้เป็นนักต่อสู้และมุญาฮิดท่านนี้

ข้าพเจ้าของแสดงความเสียใจอย่างสุดซึ้งต่อการเสียชีวิตของอาลิมท่านนี้ แด่ ครอบครัว ลูกหลานและทายาทของท่าน อีกทั้งแด่บรรดามิตรสหายและผู้ที่รักท่านทั้งหลาย พร้อมกับวิงวอนขอให้พระผู้อภิบาลทรงยกฐานันดรของท่านให้สูงยิ่งขึ้นด้วยเทอญ

ซัยยิด อลี คาเมเนอี

๗ กันยายน ๒๕๕๖

1284127